Nicolaus Paganini
Nicolaus Paganini (natus Genuae, quae tunc erat caput Rei Publicae eiusdem nominis, die 27 Octobris 1782; obiit Nicaeae, tunc in Regno Sardiniae, die 27 Maii 1840) fuit compositor, violinista, et citharae psaltes peritissimus Italicus.

Vita 
Nicolaus Paganini enarravit patrem primum fidicula canere se docuisse, sed postea Parmae apud Casparem Ghiretti et Ferdinandum Paër studuit, quorum auxilio iam fidiculae symphoniam componebat. Ab anno 1797 usque ad annum 1801, Paganini concentus faciens in Italia septemtrionali peregrinatus est. Postquam breviter Genuam rediit, Lucam iit, ubi die 14 Septembris 1801 magnam rem secundam habuit.

Ab anno 1805 usque ad annum 1809, orchestrae Reipublicae Lucensis concentus magister fuit; postea per Italiam peregrinatus est usque ad annum 1828, quo Vindobonam, Thermas Carolinas et Pragam iit. Annis 1829 et 1830, in Germania et Polonia se feliciter ostentavit. Postea varia fortuna Lutetiae, Londinii, et Bruxellis fuit. Illo tempore indicia morbi qui eum ad mortem duxit patefacta sunt.

Postquam Parmae moratus est, postrema vitae suae tempora Nicaeae vixit, quia speravit ibi propter aerem temperatum valetudinem bonam iri restitutam .

2859 Paganini

Nexus externi 
 De Nicolao Paganini in pagina urbis Genuae
 Nicolai Paganini musicae libella apud Propositum pro Libellorum Musicae Bibliotheca internationali
 Situs societatis sociorum Nicolai Paganini

Nati 1782
Mortui 1840
Compositores Italiae